ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ બેંગકોકમાં 16માં ભારત - આસિઆન શિખર સંમેલનમાં ભાગ લીધો
પ્રધાનમંત્રી શ્રી નરેન્દ્ર મોદીએ આજે થાઇલેન્ડના બેંગકોક ખાતે યોજાયેલી 16માં ભારત - આસિઆન શિખર સંમેલનમાં ભાગ લીધો હતો.
પ્રધાનમંત્રીએ 16માં ભારત - આસિઆન શિખર સંમેલનમાં સહભાગી થવા બદલ ખુશી વ્યક્ત કરવા સાથે પોતાનું સંબોધન શરૂ કર્યું હતું. તેમણે હુંફાળા આતિથ્ય સત્કાર બદલ થાઇલેન્ડનો આભાર વ્યક્ત કર્યો હતો અને આગામી વર્ષની સમિટના ચેરમેન બની રહેલા વિએતનામને શુભેચ્છાઓ પાઠવી હતી.
પ્રધાનમંત્રીએ જણાવ્યું હતું કે, ભારતની પૂર્વમાં કામ કરવાની નીતિ  ઇન્ડો-પેસિફિક વ્યૂહરચના માટે અતિ મહત્વપૂર્ણ બાબત છે; તેમણે ઉમેર્યું હતું કે પૂર્વમાં કામ કરવાની નીતિમાં આસિઆન પાયાના સ્તરે છે. મજબૂત આસિઆનથી ભારતને ફાયદો થશે. પ્રધાનમંત્રીએ ભૂમિ, દરિયાઇ અને વાયુ તેમજ ડિજિટલ કનેક્ટિવિટી સુધારવા માટે લેવામાં આવી રહેલાં પગલાંઓનો પણ ઉલ્લેખ કર્યો હતો. એક બિલિયન ડોલર ભારતીય લાઇન ઓફ ક્રેડિટ ભૌતિક અને ડિજિટલ કનેક્ટિવિટી સુધારવામાં લાભદાયી પુરવાર થશે તેમ તેમણે જણાવ્યું હતું.
પ્રધાનમંત્રીએ ખાસ ઉલ્લેખ કર્યો હતો કે ગત વર્ષની સમિટ યાદગાર હતી અને સિંગાપોરની અનૌપાચિક સમિટમાં લેવાયેલા નિર્ણયોના અમલીકરણથી ભારત અને આસિયાન વધુ નજીક આવ્યા છે. ભારત અને આસિયાનને પારસ્પરિક ફાયદો થાય તેવા સહકાર અને ભાગીદારીમાં વધારો કરવા માટે ભારત વધુ ઇચ્છા ધરાવે છે અને કૃષિ, સંશોધન, એન્જિનિયરિંગ, વિજ્ઞાન અને ICT જેવા ક્ષેત્રોમાં ભાગીદારી વધારવા તેમજ પારસ્પરિક ક્ષમતા વધારવા માટે ભારત તત્પર હોવાનું તેમણે જણાવ્યું હતું.
પ્રધાનમંત્રીએ જણાવ્યું હતું કે, ભારત દરિયાઇ સુરક્ષા અને બ્લ્યુ ઇકોનોમી જેવા ક્ષેત્રોમાં સહકાર વધુ મજબૂત બનાવવા માંગે છે. તાજેતરમાં ભારત આસિયાન એફટીએની સમીક્ષા કરવાના નિર્ણયને તેમણે આવકાર્યો હતો અને કહ્યું હતું કે, તેનાથી બંને દેશો વચ્ચે આર્થિક ભાગીદારીમાં સુધારો આવશે.
RP
(Visitor Counter : 109
સંરક્ષણ મંત્રાલય
કોરોના યોદ્ધાઓને ભારત સલામી આપશે
કોરોના યોદ્ધાઓના સતત સાથસહકારથી ભારત કોરોના વાયરસ સામે સફળતાપૂર્વક લડાઈ લડી રહ્યો છે. ભારતીય વાયુ સેના  આંતરરાષ્ટ્રીય અને સ્થાનિક સ્તરે જીવનજરૂરી ચીજવસ્તુઓ અને સાધનસામગ્રીઓનો પુરવઠો પૂરો પાડીને કોરોનાના પ્રસારને અટકાવવાની દિશામાં દેશમાં ચાલી રહેલા પ્રયાસોમાં યોગદાન આપી રહી છે. 600 ટનથી વધારે ચિકિત્સા ચીજવસ્તુઓના પુરવઠા અને ચિકિત્સકો, ચિકિત્સા સહાયકો અને કોવિડ પરીક્ષણ પ્રયોગશાળાઓની સ્થાપના માટે ઉપકરણો વગેરે હવાઈ માધ્યમથી પહોંચાડવામાં આવ્યાં છે. આઈએએફના કર્મચારીઓ કોરોના સામેની લડાઈમાં આગળ પણ યોગદાન આપતા રહેશે. ભારતમાં તમામ કોરોના યોદ્ધાઓનો આભાર માનવા માટે આઈએએફ પોતાની સહાયક સેવાઓની સાથે ભારતનાં આ બહાદુર યોદ્ધાઓને સલામી આપવાની યોજના બનાવી રહી છે. આઈએએફ આ સલામી પોતાના ખાસ અંદાજમાં આપશે. બહાદુર કોરોના યોદ્ધાઓને સલામી આપવા માટે ભારતીય વાયુ સેનાએ પોતાના વિમાનોને ફ્લાઈ પોસ્ટ  કરવાની યોજના બનાવી છે. આ એવા યોદ્ધા છે, જેઓ કોરોના વાયરસ રોગચાળાના આ અનપેક્ષિત સંકટના ગાળામાં થાક્યા વિના અને નિઃસ્વાર્થ ભાવ સાથે કામ કરી રહ્યાં છે.
ભારતીય વાયુ સેનાએ 3 મે, 2020ના રોજ દિલ્હી અને એનસીઆર ક્ષેત્રમાં પોતાના ઘણા વિમાનોની સાથે ફ્લાઈ પોસ્ટ કરવાની યોજના બનાવી છે. આ ઉડાન કામગીરીમાં આઈએએફની તાલીમ કામગીરીઓને સામેલ કરવામાં આવી છે અને એમાં આ પ્રકારનાં પરિવહન વિમાન અને હેલિકોપ્ટર સામેલ થશે, જેનો ઉપયોગ કોવિડ-19 સાથે સંબંધિત પુરવઠામાં કરવામાં આવે છે.
કોરોના યોદ્ધાઓ માટે આ હવાઈ સલામી દિલ્હીના આકાશ પર સવારે 10થી 10.30 વાગ્યા વચ્ચે આપવાની યોજના છે. લડાયક વિમાન સંયોજન રાજપથ અને દિલ્હીની ઉપર ઉડાન ભરશે, જેને દિલ્હીના નાગરિકો પોતાની છત પરથી જોઈ શકશે. આ પરેડમાં સુખાઈ-30 એમકેઆઈ, મિગ-29 અને જગુઆર જેવા વિમાન સામેલ થશે. આ ઉપરાંત સી-130 પરિવહન વિમાન પણ લડાયક વિમાનોની જેમ દિલ્હી અને એનસીઆર ક્ષેત્રમાં પ્રદર્શન કરશે. એક ધારણા પ્રમાણે, વિમાન હવાઈ સુરક્ષા ખાસ કરીને પક્ષીઓ સાથે સંબંધિત કામગીરીઓ ધ્યાનમાં રાખીને 500 મીટરથી 1,000 મીટરની ઊંચાઈ સુધી ઉડાન ભરશે.
આ ઉપરાંત હેલિકોપ્ટરોના માધ્યમથી સવારે 9.00 વાગે પોલીસ યુદ્ધ સ્મારક અને ત્યારબાદ કોવિડ-19 ઉપચારમાં કાર્યરત દિલ્હીની હોસ્પિટલો પર 10થી 10.30 વાગ્યા વચ્ચે પુષ્પવર્ષા કરવાની યોજના છે. હોસ્પિટલોની આ યાદીમાં એમ્સ, દીનદયાળ ઉપાધ્યાય હોસ્પિટલ, જીટીબી હોસ્પિટલ, લોકનાયક હોસ્પિટલ, રામ મનોહર લોહિયા હોસ્પિટલ, સફદરજંગ હોસ્પિટલ, શ્રી ગંગા રામ હોસ્પિટલ, બાબાસાહેબ આંબેડકર હોસ્પિટલ, મેક્સ હોસ્પિટલ, રોહિણી હોસ્પિટલ, અપોલો ઇન્દ્રપ્રસ્થ હોસ્પિટલ અને આર્મી હોસ્પિટલ રિસર્ચ એન્ડ રેફરલ સામેલ છે.
GP/DS
(
પ્રધાનમંત્રીનું કાર્યાલય
પ્રધાનમંત્રીની એપ્લાઇડ મટિરિયલ્સના સીઇઓ ગેરી ઇ. ડિકરસન સાથે મુલાકાત
પ્રધાનમંત્રી શ્રી નરેન્દ્ર મોદીએ વોશિંગ્ટન ડીસીમાં એપ્લાઇડ મટિરિયલ્સના પ્રમુખ અને સીઇઓ શ્રી ગેરી ઇ. ડિકરસન સાથે મુલાકાત કરી.
પ્રધાનમંત્રીએ ભારતમાં સેમિકન્ડક્ટર ઇકોસિસ્ટમને મજબૂત બનાવવામાં યોગદાન આપવા માટે એપ્લાઇડ મટિરિયલ્સને આમંત્રણ આપ્યું હતું. પ્રધાનમંત્રીએ ભારતમાં પ્રોસેસ ટેક્નોલોજી અને અદ્યતન પેકેજિંગ ક્ષમતાઓના વિકાસ માટે એપ્લાઇડ મટિરિયલ્સને પણ આમંત્રણ આપ્યું હતું.
પ્રધાનમંત્રી અને શ્રી ડિકરસને કુશળ કાર્યબળ બનાવવા માટે ભારતમાં શૈક્ષણિક સંસ્થાઓ સાથે એપ્લાઇડ મટિરિયલ્સના સહયોગની સંભાવનાની ચર્ચા કરી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
કેન્દ્રીય માહિતી અને પ્રસારણ રાજ્ય મંત્રી ડૉ. એલ. મુરુગને પ્રધાનમંત્રી શ્રી નરેન્દ્ર મોદી સાથે મુલાકાત કરી
કેન્દ્રીય માહિતી અને પ્રસારણ અને મત્સ્યપાલન, પશુપાલન અને ડેરી રાજ્ય મંત્રી ડૉ. એલ. મુરુગને પ્રધાનમંત્રી શ્રી નરેન્દ્ર મોદીની સૌજન્ય મુલાકાત લીધી. રાજ્યસભામાંથી સાંસદ બન્યા બાદ પ્રધાનમંત્રી સાથે આ તેમની પ્રથમ મુલાકાત હતી.
ડૉ. મુરુગને પ્રધાનમંત્રીને પુસ્તક "થિરુક્કુરલ- પર્લ્સ ઓફ ઈંસ્પિરેશન" ની નકલ ભેટ કરી અને નવા ભારતના લોકોના કલ્યાણ માટે તેમના ગતિશીલ નેતૃત્વ હેઠળ ખંતપૂર્વક કામ કરવા માટે માર્ગદર્શન માંગ્યું.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 228
પ્રધાનમંત્રીનું કાર્યાલય
પ્રધાનમંત્રી 16મી ફેબ્રુઆરીએ દિલ્હીના મેજર ધ્યાનચંદ નેશનલ સ્ટેડિયમ ખાતે આદી મહોત્સવનું ઉદ્ઘાટન કરશે
કાર્યક્રમમાં આદિવાસી સંસ્કૃતિ, હસ્તકલા, ભોજન, વાણિજ્ય અને પરંપરાગત કલાનું પ્રદર્શન કરવામાં આવશે
આદિવાસીઓ દ્વારા ઉગાડવામાં આવેલ શ્રી અન્નને દર્શાવવા પર વિશેષ ધ્યાન
પ્રધાનમંત્રી દેશની આદિવાસી વસતીના કલ્યાણ માટે પગલાં લેવામાં અગ્રેસર રહ્યા છે જ્યારે દેશના વિકાસ અને વિકાસમાં તેમના યોગદાનને પણ આદર આપે છે. રાષ્ટ્રીય મંચ પર આદિવાસી સંસ્કૃતિને પ્રદર્શિત કરવાના પ્રયાસરૂપે, પ્રધાનમંત્રી શ્રી નરેન્દ્ર મોદી 16મી ફેબ્રુઆરીના રોજ દિલ્હીના મેજર ધ્યાનચંદ નેશનલ સ્ટેડિયમ ખાતે સવારે 10:30 વાગ્યે "આદી મહોત્સવ", મેગા રાષ્ટ્રીય આદિવાસી મહોત્સવનું ઉદ્ઘાટન કરશે.
આદિ મહોત્સવ, જે આદિવાસી સંસ્કૃતિ, હસ્તકલા, ભોજન, વાણિજ્ય અને પરંપરાગત કલાની ભાવનાની ઉજવણી કરે છે, આદિજાતિ બાબતોના મંત્રાલય હેઠળ આદિજાતિ સહકારી માર્કેટિંગ ડેવલપમેન્ટ ફેડરેશન લિમિટેડ ની વાર્ષિક પહેલ છે. આ વર્ષે, તેનું આયોજન દિલ્હીના મેજર ધ્યાનચંદ નેશનલ સ્ટેડિયમમાં 16 થી 27 ફેબ્રુઆરી દરમિયાન કરવામાં આવ્યું છે.
કાર્યક્રમ સ્થળ પરના 200 થી વધુ સ્ટોલમાં દેશભરમાંથી આદિવાસીઓના સમૃદ્ધ અને વૈવિધ્યસભર વારસાને પ્રદર્શિત કરાશે. મહોત્સવમાં 1000 જેટલા આદિવાસી કારીગરો ભાગ લેશે. 2023ને બાજરીના આંતરરાષ્ટ્રીય વર્ષ તરીકે ઉજવવામાં આવી રહ્યું હોવાથી, હસ્તકલા, હેન્ડલૂમ, માટીકામ, ઝવેરાત વગેરે જેવા સામાન્ય આકર્ષણો સાથે, મહોત્સવમાં વિશેષ ધ્યાન આદિવાસીઓ દ્વારા ઉગાડવામાં આવેલા શ્રી અન્નને દર્શાવવા પર રહેશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી ચેસના ગ્રાન્ડમાસ્ટર, પ્રજ્ઞાનંધાને તેમના પરિવાર સાથે મળ્યા
પ્રધાનમંત્રી શ્રી નરેન્દ્ર મોદીએ આજે 7 LKM ખાતે ચેસ ગ્રાન્ડમાસ્ટર, પ્રજ્ઞાનંધાને તેમના પરિવાર સાથે મળ્યા હતા.
પ્રજ્ઞાનંધાની X પોસ્ટ પર પ્રતિક્રિયા આપતા, પ્રધાનમંત્રીએ X પોસ્ટમાં કહ્યું;
“આજે 7, LKM પર ખૂબ જ ખાસ મુલાકાતીઓ હતા.
તમને તમારા પરિવાર સાથે મળીને આનંદ થયો, @rpragchess.
તમે ઉત્કટ અને ખંતને વ્યક્ત કરો છો. તમારું ઉદાહરણ બતાવે છે કે ભારતના યુવાનો કઈ રીતે કોઈપણ ક્ષેત્રને જીતી શકે છે. મને તારા પર ગર્વ છે!"
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ 200 કરોડ રસીના ડોઝનો આંકડો પાર કરવા બદલ નાગરિકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ વિજ્ઞાનમાં નોંધપાત્ર વિશ્વાસ દર્શાવવા અને 200 કરોડ કોવિડ-19 રસીના ડોઝના વિશેષ આંકડાને પાર કરવા બદલ ભારતના લોકોની પ્રશંસા કરી છે. તેમણે અભિયાનમાં ડોકટરો, નર્સો, ફ્રન્ટલાઈન વર્કર્સ, વૈજ્ઞાનિકો, ઈનોવેટર્સ અને સાહસિકોની ભાવના અને નિશ્ચયની પણ પ્રશંસા કરી હતી.
કેન્દ્રીય સ્વાસ્થ્ય મંત્રી શ્રી મનસુખ માંડવિયાની જાહેરાતના જવાબમાં પ્રધાનમંત્રીએ ટ્વિટ કર્યું:
“ભારતે ફરી ઇતિહાસ રચ્યો! 200 કરોડ રસીના ડોઝનો વિશેષ આંકડો પાર કરવા બદલ તમામ ભારતીયોને અભિનંદન. ભારતના રસીકરણ અભિયાનને સ્કેલ અને ઝડપમાં અપ્રતિમ બનાવવામાં ફાળો આપનારાઓ પર ગર્વ છે. આનાથી કોવિડ-19 સામેની વૈશ્વિક લડાઈ મજબૂત બની છે.
રસીના રોલઆઉટ દરમિયાન, ભારતના લોકોએ વિજ્ઞાનમાં નોંધપાત્ર વિશ્વાસ દર્શાવ્યો છે. સુરક્ષિત પૃથ્વી સુનિશ્ચિત કરવામાં આપણા ડોકટરો, નર્સો, ફ્રન્ટલાઈન વર્કર્સ, વૈજ્ઞાનિકો, ઈનોવેટર્સ અને ઉદ્યોગસાહસિકોએ મુખ્ય ભૂમિકા ભજવી છે. હું તેમની ભાવના અને નિશ્ચયની પ્રશંસા કરું છું. ”
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કાયદો અને ન્યાય મંત્રાલય
પ્રેસ વિજ્ઞપ્તિ
ભારતના બંધારણના અનુચ્છેદ 217ની કલમ  દ્વારા આપવામાં આવેલી સત્તાનો ઉપયોગ કરીને રાષ્ટ્રપતિએ શ્રી પ્રણય વર્માને મધ્યપ્રદેશ હાઇકોર્ટના ન્યાયાધીશ તરીકે નિયુક્ત કર્યા છે. આ નિયુક્તિ તેમના પદનો કાર્યભાર સંભાળ્યાની તારીખથી પ્રભાવી થશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
યુવા બાબતો અને રમત મંત્રાલય
રમતગમત મંત્રી શ્રી અનુરાગ સિંહ ઠાકુરે પેરાલિમ્પિક્સ ટોક્યો 2020 રજત પદક વિજેતા મરિયપ્પન ટી અને તેમના કોચ રાજા બીને સન્માનિત કર્યા
મુખ્ય અંશો:
- પેરાલિમ્પિક ગેમ્સમાંથી મરિયપ્પનનું આ બીજું પદક હતું; રિયો 2016માં તેમણે સુવર્ણ ચંદ્રક જીત્યો હતો
કેન્દ્રીય યુવા બાબતો અને રમતગમત મંત્રી શ્રી અનુરાગ સિંહ ઠાકુરે આજે નવી દિલ્હીમાં પેરાલિમ્પિક્સ ટોક્યો 2020 રજત પદક વિજેતા મરિયપ્પન ટી અને તેમના કોચ રાજા બીનું સન્માન કર્યું.
આ પ્રસંગે બોલતા શ્રી ઠાકુરે કહ્યું, "મરિયપ્પને રિયો અને હવે ટોક્યોમાં પોતાના પ્રદર્શનથી દેશને ગૌરવ અપાવ્યું છે. હું તેમને અભિનંદન આપું છું અને અમારા તમામ પેરા-એથ્લેટ્સને તેમના શાનદાર પ્રદર્શન માટે અભિનંદન આપું છું."
રમતગમત મંત્રી સાથે વાત મરિયપ્પને કહ્યું કે, "મેં ભારત માટે ગોલ્ડ જીતવાની અપેક્ષા રાખી હતી પરંતુ ઘટનાના એ દિવસે હવામાનની સ્થિતિને કારણે હું તે સપનું પૂરું કરી શક્યો નથી. મને વિશ્વાસ છે કે પેરિસમાં દેશ માટે હું ગોલ્ડ જીતીશ. "
SD/GP/BT
(Visitor Counter : 223
પ્રધાનમંત્રીનું કાર્યાલય
પ્રધાનમંત્રીએ NIM ઉત્તરકાશી પર્વતારોહણ અભિયાન દરમિયાન હિમપ્રપાતને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ NIM ઉત્તરકાશી પર્વતારોહણ અભિયાન દરમિયાન હિમપ્રપાતને કારણે થયેલી જાનહાનિ પર શોક વ્યક્ત કર્યો હતો. પ્રધાનમંત્રીએ ટિપ્પણી કરી હતી કે બચાવ કામગીરી ચાલી રહી છે અને અધિકારીઓ દ્વારા પરિસ્થિતિ પર નજીકથી નજર રાખવામાં આવી રહી છે.
પ્રધાનમંત્રી કાર્યાલયે ટ્વીટ કર્યું;
“તે દુઃખદાયક છે કે આપણે NIM ઉત્તરકાશી પર્વતારોહણ અભિયાન સાથે સંકળાયેલા લોકોના અમૂલ્ય જીવ ગુમાવ્યા છે. શોકગ્રસ્ત પરિવારો પ્રત્યે સંવેદના. બચાવ કામગીરી ચાલી રહી છે અને અધિકારીઓ દ્વારા પરિસ્થિતિ પર નજીકથી નજર રાખવામાં આવી રહી છે.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કેન્દ્રીય જાહેર સેવા આયોગ
UPSC એન્ફોર્સમેન્ટ ઓફિસર/એકાઉન્ટ્સ ઓફિસર અને આસિસ્ટન્ટ પ્રોવિડન્ટ ફંડ કમિશનર પરીક્ષા, 2023ના ઇમ્ફાલ  કેન્દ્રના ઉમેદવારોને વૈકલ્પિક કેન્દ્રો ઓફર કરે છે, જે 02 જુલાઈ, 2023ના રોજ યોજાવાની છે
મણિપુર રાજ્યમાં પ્રવર્તતી પરિસ્થિતિ માટે, કમિશને ઇમ્ફાલ  કેન્દ્રના અમલીકરણ અધિકારી/એકાઉન્ટ્સ ઓફિસર અને સહાયક ભવિષ્ય નિધિ કમિશનર પરીક્ષા, 2023ના ઉમેદવારોને નીચેના વૈકલ્પિક કેન્દ્રો ઓફર કરવાનો નિર્ણય લીધો છે, જે 02 જુલાઈ, 2023ના રોજ યોજાવાની છે:
1. આઈઝોલ 
2. કોહિમા 
3. શિલોંગ 
4. દિસપુર 
5. જોરહાટ 
6. કોલકાતા 
7. દિલ્હી
ઈન્ટરએક્ટિવ વોઈસ રિસ્પોન્સ સિસ્ટમ  સુવિધા દ્વારા ઈમ્ફાલ સેન્ટરના ઉમેદવારોને સેન્ટર ચેન્જ વિકલ્પ ઉપલબ્ધ થશે. આ અંગેનો સંદેશ દરેક ઉમેદવારને તેના/તેણીના રજિસ્ટર્ડ મોબાઈલ નંબર પર કમિશનમાં મોકલવામાં આવશે. IVRS દ્વારા આ સુવિધાનો લાભ લેવા માટે ઉમેદવારોએ તેમના જણાવેલ રજીસ્ટર્ડ મોબાઈલ નંબરનો ઉપયોગ કરવો આવશ્યક છે.
વૈકલ્પિક રીતે, ઉમેદવાર નીચેના ટેલિફોન નંબરો 23070641, 23381073, 23384508 અને 23387876 પર 2મ જૂન, 2023ના બપોરે 12:00 વાગ્યાથી 05:00 વાગ્યા સુધી UPSCનો સંપર્ક કરી શકે છે. 12મી જૂન, 2023. આ ટેલિફોન નંબરો 02મી જૂન, 2023ના બપોરે 12:00 વાગ્યાથી 12મી જૂન, 2023ના સાંજે 5:00 વાગ્યા સુધી કાર્યરત રહેશે. ઉમેદવારો આ સમયગાળા દરમિયાન સવારે 9.30 વાગ્યાથી સાંજે 6.00 વાગ્યા સુધી કૉલ કરી શકે છે.
વધુમાં, આવા ઉમેદવારો માટે કેન્દ્ર બદલવાનો વિકલ્પ પણ UPSCની વેબસાઇટ પર 02મી જૂન, 2023ના બપોરે 12:00 વાગ્યાથી 12મી જૂન, 2023ના સાંજના 5:00 વાગ્યા સુધી ચોવીસ કલાકના આધારે ઉપલબ્ધ રહેશે.
ઇચ્છુક ઉમેદવારો પાસેથી ઉપરોક્ત કોઈપણ પદ્ધતિ દ્વારા કેન્દ્ર બદલવાના વિકલ્પોની પ્રાપ્તિ પર, તેમને તેમના પસંદ કરેલા કેન્દ્રોના સ્થળોએ ફાળવવામાં આવશે અને તે મુજબ, તેમના ઈ-એડમિટ કાર્ડ્સ બહાર પાડવામાં આવશે. આવા દરેક ઉમેદવારને તેના/તેણીના નોંધાયેલા મોબાઈલ નંબર પર કેન્દ્રોના ફેરફારની પુષ્ટિ કરતો સંદેશ મોકલવામાં આવશે. ઈ-એડમિટ કાર્ડ યુપીએસસીની વેબસાઈટ પરથી ડાઉનલોડ કરવા માટે ઉપલબ્ધ હશે.
YP/GP/JD
(Visitor Counter : 116
મંત્રીમંડળ
મંત્રીમંડળે ભારત અને કિર્ગીસ્તાન વચ્ચે દ્વિપક્ષીય રોકાણ સંધિ પર હસ્તાક્ષર અને બહાલી માટેની મંજૂરી આપી
પ્રધાનમંત્રી શ્રીનરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે ભારત અને કિર્ગીસ્તાન વચ્ચે દ્વિપક્ષીય રોકાણ સંધિ પર હસ્તાક્ષર કરવાની અને તેને બહાલ કરવાની મંજૂરી આપી દીધી છે.
આ દ્વિપક્ષીય સંધિ ભારત અને કિર્ગીસ્તાન વચ્ચે રોકાણની તકોમાં વૃદ્ધિ કરશે અને બંને દેશોમાં રોકાણ કરીને બંને દેશોના રોકાણકારોનું રક્ષણ કરશે.
J.Khunt/RP
(Visitor Counter : 136
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 81.85 કરોડ લોકોને રસી આપવામાં આવી
છેલ્લા 24 કલાકમાં ભારતમાં 26,115 નવા કેસ નોંધાયા
સક્રિય કેસ કુલ કેસનાં 1% કરતા ઓછા છે, હાલમાં 0.92% છે, માર્ચ 2020 પછી સૌથી ઓછા
ભારતમાં સક્રિય કેસનું ભારણ 3,09,575 થયું, 184 દિવસમાં સૌથી ઓછું
સાજા થવાનો દર હાલમાં 97.75% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 34,469 દર્દીઓ સાજા થયા, કુલ વધીને 3,27,49,574 દર્દીઓ સાજા થયા
સાપ્તાહિક પોઝિટિવીટી દર છેલ્લા 88 દિવસથી 3% કરતા ઓછો થઈ ગયો છે, હાલમાં 2.08% છે
દૈનિક પોઝિટિવીટી દર 1.85% પહોંચ્યો, છેલ્લા 22 દિવસથી 3% કરતા ઓછો
કુલ 55.50 કરોડ પરીક્ષણો કરવામાં આવ્યા
SD/GP/BT
(Visitor Counter : 184
પ્રધાનમંત્રીનું કાર્યાલય
પ્રધાનમંત્રીએ પ્રખ્યાત ગામકા પુરસ્કર્તા અને પદ્મશ્રી પુરસ્કાર વિજેતા એચઆર કેશવ મૂર્તિના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રખ્યાત ગામકા પુરસ્કર્તા અને પદ્મશ્રી પુરસ્કાર વિજેતા એચઆર કેશવ મૂર્તિના નિધન પર ઊંડો શોક વ્યક્ત કર્યો છે.
પ્રધાનમંત્રીએ ટ્વીટ કર્યું;
"આપણે શ્રી એચ.આર. કેશવ મૂર્તિને ગામકાને લોકપ્રિય બનાવવા અને કર્ણાટકની અનન્ય સંસ્કૃતિની ઉજવણી કરવાના તેમના પ્રયાસો માટે હંમેશા યાદ રાખીશું. ઘણા વિદ્યાર્થીઓને તેમના પ્રેરણાદાયી માર્ગદર્શન માટે પણ તેમને યાદ કરવામાં આવશે. તેમના નિધનથી વ્યથિત છું. તેમના પરિવાર અને પ્રશંસકો પ્રત્યે સંવેદના. ઓમ શાંતિ "
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
કોલસા મંત્રાલય
કોલસા મંત્રાલયે પીએમ-ગતિ શક્તિ હેઠળ તેર રેલ્વે પ્રોજેક્ટ હાથ ધર્યા
ઉચ્ચ પ્રભાવ શ્રેણી હેઠળ ચાર રેલ પ્રોજેક્ટ
કોલસાના ઝડપી અને પર્યાવરણને અનુકૂળ પરિવહન પર ધ્યાન કેન્દ્રિત
કોલસા મંત્રાલયે, કોલસાના પરિવહનમાં સ્વચ્છ વાતાવરણને ધ્યાનમાં રાખીને, રેલ્વે ખાલી કરાવવામાં વેગ આપ્યો છે અને દેશમાં કોલસાના માર્ગની અવરજવરથી ધીમે ધીમે દૂર જવાના સમાચાર પ્રયાસો પણ શરૂ કર્યા છે. ગ્રીનફિલ્ડ કોલસા ધરાવતા વિસ્તારોમાં નવી બ્રોડગેજ રેલ લાઈનોનું આયોજિત બાંધકામ, નવા લોડિંગ પોઈન્ટ્સ સુધી રેલ લિંક્સને વિસ્તારવા અને કેટલાક કિસ્સાઓમાં રેલ લાઈનોને બમણી અને ત્રણ ગણી કરવી રેલ ક્ષમતામાં નોંધપાત્ર વધારો કરશે.
પ્રધાનમંત્રી શ્રીએ ઑક્ટોબર 2021માં ઇન્ફ્રાસ્ટ્રક્ચર વિકાસ માટે ગતિ શક્તિ-રાષ્ટ્ર માસ્ટર પ્લાનની શરૂઆત કરી હતી જેમાં વિવિધ મંત્રાલયોને એકસાથે લાવવા અને ઇન્ફ્રાસ્ટ્રક્ચર કનેક્ટિવિટી પ્રોજેક્ટ્સના સંકલિત આયોજન અને સંકલિત અમલીકરણ માટેના ઉદ્દેશ્ય સાથે તે વિવિધ મંત્રાલયો અને રાજ્ય સરકારોની માળખાકીય યોજનાઓને સમાવિષ્ટ કરશે અને અવકાશી આયોજન સાધનો સહિત વ્યાપકપણે ટેકનોલોજીનો લાભ લેશે.
PM ગતિ શક્તિના ધ્યેયને અનુરૂપ, કોલસા મંત્રાલયે મલ્ટીમોડલ કનેક્ટિવિટી વિકસાવવા માટે 13 રેલ્વે પ્રોજેક્ટ હાથ ધર્યા છે અને દરેક પ્રોજેક્ટ માટે ઇન્ફ્રાસ્ટ્રક્ચરમાં ખૂટતી ખામીઓ ઓળખી કાઢી છે. હાઇ ઇમ્પેક્ટ પ્રોજેક્ટ્સ હેઠળ NMP પોર્ટલમાં ચાર રેલવે પ્રોજેક્ટ્સ સફળતાપૂર્વક મેપ કરવામાં આવ્યા છે જે ઝારખંડ અને ઓડિશા રાજ્યોમાં વિકસાવવામાં આવશે અને તમામ વ્યાપારી ખાણકારો માટે ઝડપી લોજિસ્ટિક્સ અને વ્યાપક કનેક્ટિવિટી સાથે કોલસાની હિલચાલને સરળ બનાવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 169
નાણા મંત્રાલય
એસપીએમસીઆઈએલ દ્વારા કોવિડ-19 વિરુદ્ધની લડાઈ માટે નવી દિલ્હીની એઈમ્સને 1,98,67,680/- રૂપિયાનું યોગદાન આપવામાં આવ્યું
નવી દિલ્હી, 01-04-2020
કૉર્પોરેટ સોશિયલ રિસ્પોન્સિબિલિટી  પહેલો અંતર્ગત ધી સિક્યુરિટી પ્રિન્ટીંગ એન્ડ મીન્ટિંગ કોર્પોરેશન ઓફ ઇન્ડિયા લિમિટેડ  દ્વારા એઈમ્સ, નવી દિલ્હીને 45 વેન્ટીલેટર્સ કે જે કોવિડ-19ને હરાવવા માટેની સૌથી અગત્યની જરૂરિયાત છે તે ખરીદવા માટે 1,98,67,680  રૂપિયાનું દાન આપ્યું છે.
GP/RP
(Visitor Counter : 102
પ્રધાનમંત્રીનું કાર્યાલય
પ્રધાનમંત્રીએ ઉત્તરપ્રદેશના મંત્રી શ્રી વિજય કશ્યપના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તરપ્રદેશના મંત્રી શ્રી વિજય કશ્યપના નિધન પર શોક વ્યક્ત કર્યો છે.
પ્રધાનમંત્રીએ એક ટ્વીટમાં કહ્યું, “ભાજપ નેતા અને ઉત્તરપ્રદેશ સરકારમાં મંત્રી વિજય કશ્યપજીના નિધનથી અત્યંત દુઃખ થયું છે. તેઓ જમીન સાથે જોડાયેલા નેતા હતા અને હંમેશા જનહિતના કાર્યોમાં સમર્પિત રહ્યા. શોકની આ ઘડીમાં તેમના પરિજનો અને પ્રશંસકો પ્રત્યે મારી સંવેદનાઓ. ઓમ શાંતિ !”
SP/GP
(
સંચાર અને સુચના પ્રૌદ્યોગિકી મંત્રાલય
NDMA અને C-DOT આપત્તિ વ્યવસ્થાપન અને તૈયારી માટે CAP આધારિત સંકલિત જાહેર ચેતવણી સિસ્ટમ પર વર્કશોપ કરશે
C-DOT , ડિપાર્ટમેન્ટ ઓફ ટેલિકોમ્યુનિકેશન્સ , સંચાર મંત્રાલય, ભારત સરકાર અને  નેશનલ ડિઝાસ્ટર મેનેજમેન્ટ ઓથોરિટી, ભારત સરકાર સંયુક્ત રીતે કોમન એલર્ટિંગ પ્રોટોકોલ  આધારિત ઈન્ટિગ્રેટેડ એલર્ટ સિસ્ટમ પર કેન્દ્રિત - અહીં આવતીકાલે એટલે કે. 31મી ઓગસ્ટ 2022ના રોજ એક અખિલ ભારતીય વર્કશોપનું આયોજન કરે છે.
વર્કશોપનો ઉદ્દેશ્ય સમગ્ર ભારતમાં સંબંધિત વિભાગો અને વિવિધ આપત્તિ વ્યવસ્થાપન એજન્સીઓને તેમના અંતર્ગત મુદ્દાઓ અને પડકારોની ચર્ચા કરવા અને નિષ્ણાતો અને ટેક્નોલૉજિસ્ટ્સની એક ગેલેક્સી દ્વારા આંતરદૃષ્ટિપૂર્ણ ચર્ચાઓ વચ્ચે અસરકારક રીતે તેનો ઉકેલ લાવવા માટે ટેક્નોલોજી આધારિત ઉકેલો વિકસાવવા માટે એક પ્લેટફોર્મ પૂરું પાડવાનો છે.
શ્રી અજય કુમાર ભલ્લા, IAS, ગૃહ સચિવ, ગૃહ મંત્રાલય , ભારત સરકાર આ પ્રસંગે મુખ્ય અતિથિ તરીકે અને શ્રી કે. રાજારામન, IAS, અધ્યક્ષ, ડિજિટલ કોમ્યુનિકેશન કમિશન અને સચિવ , સરકારની ભારત ગેસ્ટ ઓફ ઓનર હશે.
NDMA, DoT, ભારતીય રેલ્વે, ભારતીય મેટ્રોલોજીકલ વિભાગ , સેન્ટ્રલ વોટર કમિશન , ઇન્ડિયન નેશનલ સેન્ટર ફોર ઓશન ઇન્ફોર્મેશન સર્વિસીસ , ડિફેન્સ જીઓઇન્ફોર્મેટિક્સ રિસર્ચ એસ્ટાબ્લિશમેન્ટ ફોરેસ્ટ સર્વે ઓફ ઈન્ડિયા , ઈન્ડિયન સ્પેસ રિસર્ચ ઓર્ગેનાઈઝેશન  અને 36 રાજ્યો અને કેન્દ્રશાસિત પ્રદેશોના ડિઝાસ્ટર મેનેજમેન્ટ ઓથોરિટીઝ  સહિત વિવિધ સરકારી વિભાગોના વિવિધ પ્રતિષ્ઠિત મહાનુભાવો અને વક્તાઓ વર્કશોપમાં ભાગ લેશે અને ડિઝાસ્ટર મેનેજમેન્ટ અને તૈયારી સાથે સંબંધિત વિવિધ સમકાલીન થીમ્સ પર ચર્ચા કરશે.
ઇન્ટિગ્રેટેડ પબ્લિક એલર્ટ સિસ્ટમ-સચેત વિશે
અસરકારક આપત્તિ વ્યવસ્થાપન માટે C-DOT દ્વારા ITUના કોમન એલર્ટિંગ પ્રોટોકોલ  પર આધારિત પ્રારંભિક ચેતવણી પ્લેટફોર્મ, ઈન્ટીગ્રેટેડ પબ્લિક એલર્ટ સિસ્ટમ-સચેત વિકસાવવામાં આવી છે. પૂર, ચક્રવાત અને કોવિડ રોગચાળા જેવી કટોકટી દરમિયાન તમામ ઉપલબ્ધ માધ્યમો પર જનતાને ચેતવણીઓ, સલાહકારો અને અન્ય ઉપયોગી માહિતીના પ્રસાર માટે રાષ્ટ્રીય અને રાજ્ય આપત્તિ વ્યવસ્થાપન સત્તાવાળાઓ દ્વારા પ્લેટફોર્મનો વ્યાપકપણે ઉપયોગ કરવામાં આવે છે. તે SMS દ્વારા સ્થાનિક ભાષાઓમાં લોકોને લક્ષિત ચેતવણીઓના પ્રસાર માટે એક કન્વર્જ્ડ પ્લેટફોર્મ પૂરું પાડે છે. વન-સ્ટોપ સોલ્યુશન અને આપત્તિ જોખમ ઘટાડવા માટે માનનીય પ્રધાનમંત્રી શ્રીના 10 મુદ્દાના એજન્ડાને સાકાર કરવા તરફના નક્કર પગલા તરીકે, ટૂંક સમયમાં સંદેશાઓ સેલ બ્રોડકાસ્ટ, રેડિયો, ટીવી, સાયરન, સોશિયલ મીડિયા, વેબ પોર્ટલ અને મોબાઈલ એપ્લિકેશન સહિત તમામ ઉપલબ્ધ સંચાર માધ્યમો પર પ્રસારિત કરવામાં આવશે.
આ સિસ્ટમ પહેલાથી જ 34 રાજ્યો અને કેન્દ્રશાસિત પ્રદેશોમાં કાર્યરત છે. ચક્રવાત , પૂર , વીજળી  વગેરે જેવી વિવિધ આપત્તિઓ દરમિયાન સિસ્ટમ દ્વારા 75 કરોડથી વધુ એસએમએસ પહેલેથી જ મોકલવામાં આવ્યા છે. સિસ્ટમનો ઉપયોગ અમરનાથ જીની યાત્રા દરમિયાન યાત્રાળુઓની સુવિધા માટે પણ કરવામાં આવ્યો છે.
SD/GP/JD
(Visitor Counter : 127
સંરક્ષણ મંત્રાલય
કોરોનાવાયરસ સામેની લડાઇમાં IAF સતત સહકાર આપે છે
નોવલ કોરોનાવાયરસના ફેલાવાને નિયંત્રણમાં રાખવા અને કોવિડ-19ના વ્યવસ્થાપન માટે રાષ્ટ્રના પ્રયાસોમાં ભારતીય વાયુ સેના  દ્વારા સંપૂર્ણ સહકાર આપવામાં આવી રહ્યો છે.
IAF દ્વારા છેલ્લા ત્રણ દિવસમાં દિલ્હી, સુરત, ચંદીગઢથી મણીપુર, નાગાલેન્ડ અને જમ્મુ અને કાશ્મીર તેમજ લદ્દાખ કેન્દ્ર શાસિત પ્રદેશોમાં આવશ્યક તબીબી પૂરવઠાનો 25 ટનનો જથ્થો એરલિફ્ટ કરવામાં આવ્યો છે. આ તબીબી પૂરવઠામાં વ્યક્તિગત સુરક્ષાત્મક ઉપકરણ, હેન્ડ સેનિટાઇઝર, સર્જિકલ હાથમોજાં, થર્મલ સ્કેનર અને તબીબી વ્યક્તિઓનો સમાવેશ થાય છે. કેન્દ્ર શાસિત પ્રદેશ લદ્દાખથી દિલ્હીમાં કોવિડ પરીક્ષણ સેમ્પલો પણ નિયમિત એરલિફ્ટ કરવામાં આવે છે. આ કામગીરી માટે IAFના C-17, C-130, An-32. AVRO અને ડોર્નિઅર એરક્રાફ્ટને જરૂરિયાત અનુસાર કામ સોંપવામાં આવે છે અને IAF કટોકટીની સ્થિતિમાં તમામ માંગને પહોંચી વળવા માટે સંપૂર્ણ સજ્જ છે.
વધુમાં, સમગ્ર દેશમાં વિવિધ IAF બેઝ ખાતે ઉભી કરવામાં આવેલી ક્વૉરેન્ટાઇન સુવિધાઓ સતત તૈયાર રાખવામાં આવે છે. ઇરાન અને મલેશિયામાંથી પરત લાવવામાં આવેલા ભારતીયો નાગરિકોની અનુક્રમે હિંદાન અને તમ્બારામ ખાતે આવેલા એર બેઝમાં તબીબી સંભાળ લેવામાં આવે છે. બેંગલુરુમાં આવેલી કમાન્ડ હોસ્પિટલ એરફોર્સ કોવિડ-19 પરીક્ષણ લેબોરેટરી હાલમાં પરીક્ષણની કામગીરી માટે કાર્યરત છે.
દરમિયાન, IAFના તમામ બેઝ પર આ બીમારીના ફેલાવાને નિયંત્રણમાં લેવા માટે વ્યાપક પગલાં લેવામાં આવ્યા છે. ભારત સરકાર દ્વારા નિર્ધારિત કરવામાં આવેલી માર્ગદર્શિકાનું ચુસ્તપણે પાલન કરવામાં આવે છે જેથી IAF અસ્કયામતો અને એર બેઝ કોરોનાવાયરસ મહામારી સામે રાષ્ટ્રના પ્રયાસોમાં તમામ પ્રકારે સહકાર આપવા તૈયાર હોવાનું સુનિશ્ચિત થઇ શકે. IAF સ્ટેશનો દ્વારા તેમની આસપાસમાં તમામ રહેણાંસ સોસાયટીઓમાં આર્થિક રીતે નબળા વર્ગને ભોજન અને અન્ય પ્રકારે સહકાર આપવાની કામગીરી પણ ચાલુ જ છે.
GP/RP
પ્રધાનમંત્રીનું કાર્યાલય
પ્રધાનમંત્રીએ નેધરલેન્ડના પ્રધાનમંત્રી H. E. માર્ક રુટ્ટેને ચોથા કાર્યકાળ માટે અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ નેધરલેન્ડના પ્રધાનમંત્રી, H.E. માર્ક રુટ્ટેને ચોથા કાર્યકાળ માટે અભિનંદન પાઠવ્યા છે.
એક ટ્વિટમાં, પ્રધાનમંત્રીએ કહ્યું;
"મારા પ્રિય મિત્ર પ્રદાનમંત્રી @markrutte ને અભિનંદન અને કાર્યાલયમાં સફળ ચોથા કાર્યકાળ માટે શુભેચ્છાઓ. વિશ્વાસ છે કે અમે સાથે મળીને ભારત અને નેધરલેન્ડ વચ્ચેની વ્યાપક ભાગીદારીને નવી ઊંચાઈએ આગળ વધારીશું."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 વિશે PIBનું દૈનિક બુલેટીન
કોવિડ-19 વિશે PIBનું દૈનિક બુલેટીન
- ભારતે સક્રિય કેસની ટકાવારી ઘટાડવાનું વલણ ટકાવી રાખ્યું
- સક્રિય કેસ કુલ પોઝિટીવ કેસના માત્ર 15.11% છે
- કુલ સક્રિય કેસના 76% કેસ 10 સૌથી વધુ અસરગ્રસ્ત રાજ્યોમાં
- છેલ્લા 24 કલાકમાં 86,428 દર્દીઓ સાજા થયા છે અને રજા આપવામાં આવી છે
- સાજા થયેલા કેસની કુલ સંખ્યા 51,87,825 થઇ ગઈ છે.

Press Information Bureau
Ministry of Information and Broadcasting
Government of India
ભારતે સક્રિય કેસની ટકાવારી ઘટાડવાનું વલણ ટકાવી રાખ્યું, સક્રિય કેસ કુલ પોઝિટીવ કેસના માત્ર 15.11% છે, કુલ સક્રિય કેસના 76% કેસ 10 સૌથી વધુ અસરગ્રસ્ત રાજ્યોમાં
વધુ વિગતો માટે : https://pib.gov.in/PressReleasePage.aspx?PRID=1660291
સીપીએસઇનું ટર્નઓવર, કાર્યક્ષમતા અને નફાકારકતા પર સરકાર ભાર મૂકે છે: શ્રી પ્રકાશ જાવડેકર
વધુ વિગતો માટે : https://pib.gov.in/PressReleseDetail.aspx?PRID=1660295
કોવિડ -19 ની કટોકટી આયુષ શાખાઓમાં "સંશોધન સંસ્કૃતિ" પ્રેરણા આપે છે
વધુ વિગતો માટે : https://pib.gov.in/PressReleseDetail.aspx?PRID=1660259
ઉપરાષ્ટ્રપતિએ તંદુરસ્ત જીવનશૈલી જાળવવા માટે “દીનચાર્ય” અને “ઋતુચાર્ય” ની વિભાવનાને અનુસરવાની સલાહ આપી; ફ્રન્ટલાઈન યોદ્ધાઓ અને કોવિડ -19 દર્દીઓ સામે લાંછન અને ભેદભાવના કિસ્સાઓની નિંદા કરી
વધુ વિગતો માટે : https://pib.gov.in/PressReleseDetail.aspx?PRID=1660091
શ્રી પીયુષ ગોયલે રોગચાળાને કારણે સર્જાયેલી મુશ્કેલીઓને દૂર કરવા પરિસ્થિતિમાં સ્થિતિસ્થાપકતા, સામૂહિક ઉર્જા અને પ્રક્રિયાઓમાં ફરી વાર રૂપરેખા બનાવવા પર ભાર મૂક્યો છે.
વધુ વિગતો માટે : https://pib.gov.in/PressReleseDetail.aspx?PRID=1660318
FACT CHECK
(Visitor Counter : 137
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ ઝૂંબેશ હેઠળ અત્યાર સુધીમાં કુલ 220.65 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 6,553 ડોઝ આપવામાં આવ્યા છે
ભારતનો સક્રિય કેસલોડ હાલમાં 15,208 છે
સક્રિય કેસ 0.03% છે
રિકવરી રેટ હાલમાં 98.78% છે
છેલ્લા 24 કલાકમાં 1,390 રિકવરી સાથે કુલ રિકવરી વધીને 4,41,69,711 થઈ
છેલ્લા 24 કલાકમાં 3,095 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.15 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,18,694 ટેસ્ટ કરવામાં આવ્યા છે
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 80